Suchinthana/ta-wikipedia huggingface dataset:
வா கண்ணா வா

வா கண்ணா வா (Vaa Kanna Vaa) என்பது 1982 ஆண்டு வெளியான இந்திய தமிழ்த் திரைப்படமாகும்.  டி. யோகானந்த் இயக்கிய இப்படத்தை  சாந்தி நாராயணசாமி தயாரித்தார். படத்தில் சிவாஜி கணேசன், சுஜாதா, மேஜர் சுந்தரராஜன் ஜெய்கணேஷ் ஆகியோர் நடித்தனர். இது  ரா கண்ணா ரா என்ற தெலுங்கு படத்தின் மறுஆக்கமாகும். இப்படம் 1982 பிப்ரவரி 6 அன்று வெளியானது.

கதை 
இளம் காதலர்களான ராமுவும் சீதாவும் எப்போதும் சண்டையிடுபவர்களாக இருக்கிறார்கள். அதே நேரத்தில் வயதான தம்பதிகளான நாயுடுவும் பாப்பாவும் ஒருவருக்கொருவர் அன்யோன்யமாக வாழ்கிறனர். ராமு தன் பணக்காரத் தந்தையின் எதிர்ப்பை மீறிய சீதாவை திருமணம் முடிக்கிறான். புதுமணத் தம்பதியர் நாயுடு மற்றும் பாப்பாவின் வீட்டில் ஒரு அறையை வாடகைக்கு எடுத்து குடிவருகின்றனர். வயதான தம்பதியினர் சீதாவை தங்கள் வளர்ப்பு மகளாக  நினைக்கத் தொடங்குகிறனர். முதிய தம்பதியர் அந்த இளம் தம்பதியினரின் நலனில் ஆர்வம் கொண்டவர்களாக இருக்கின்றனர்.

சீதாவுக்கு குழந்தை பிறந்த பிறகு, சீதாவுக்கும் ராமுவுக்கும் இடையே பிரச்சினைகள் தோன்றுகின்றன. நாயுடுவும் பாப்பாவும் சீதா மீதும் அவள் குழந்தை மீதும் எந்தவித எதிர்பார்ப்புமின்றி அன்பு செலுத்தி ஆதரிக்கின்றனர். அந்தக் குழந்தையை தங்கள் சொந்தப் பேரனாக எண்ணி சீராட்டுகின்றனர். இந்நிலையில்,  தன் பேரனைப் பார்க்க விரும்பிய தந்தையுடன் மீண்டும் ராமு இணைகிறார். சீதாவை தன் மருமகளாக ஏற்றுக் கொண்டு குழந்தையையும் அவளையும் தங்களுடன் அழைத்துச் செல்கிறார். பேரனாக தாங்கள் கருதிய குழந்தையின் பிரிவைத் தாங்கமுடியாத நாயுடுவின் மனநிலை பாதிக்கிறது. பாப்பாவும் மனம் உடைந்து போகிறார். ஒருகட்டத்தில் நாயுடு தற்கொலை செய்து கொள்கிறார். அவர் இறந்த அதிர்ச்சியில் பாப்பாவும் இறக்கின்றார்.

நடிகர்கள் 

 நாயுடுவாக சிவாஜி கணேசன்
 பாப்பாவாக சுஜாதா 
 மேஜர் சுந்தரராஜன்
 ராமுவாக ஜெய் கணேஷ் 
 ஏழுமலையாக நாகேஷ் 
 கிருஷ்ணமூர்த்தியாக ஒய். ஜி. மகேந்திரன் 
 கர்ணனாக வி. கே. ராமசாமி 
 சீதாவாக வடிவுக்கரசி

பாடல்கள் 
இப்படத்திற்கு  எம். எஸ். விஸ்வநாதன் இசையமைத்தார். பாடல் வரிகளை வாலி எழுதினார்.

வரவேற்பு 
கல்கியில் வெளிவந்த விமர்சனத்தில் படத்தை ஆராயக்கூடாது, ஆனால் ரசிக்க வேண்டும் என்று கூறியது.

மேற்கோள்கள்

வெளி இணைப்புகள் 
 

எம். எஸ். விஸ்வநாதன் இசையமைத்த திரைப்படங்கள்
1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
சுஜாதா நடித்த திரைப்படங்கள்
ஜெய்கணேஷ் நடித்த திரைப்படங்கள்
ரூமி-1

ரூமி-1 (RHUMI-1) இந்தியாவில் தயாரிக்கப்பட்ட முதல் மறுபயன்பாட்டு கலப்பின ஏவூர்தியாகும். இந்த ஏவூர்தி தமிழ்நாட்டின் தலைநகரமான சென்னை, கிழக்கு கடற்கரை சாலையில் உள்ள திருவிடந்தை கிராமத்தில் இருந்து, 2024 ஆம் ஆண்டு ஆகத்து மாதம் 24 ஆம் தேதியன்று காலை 7.30 மணிக்கு வெற்றிகரமாக விண்ணில் ஏவப்பட்டது.

மூன்று கியூப் செயற்கைக் கோள்களைச் சுமந்துகொண்டு, ஒரு நகரும் ஏவுதளத்தின் உதவியுடன் விண்ணில் ஏவப்பட்ட இந்த ஏவூர்தி, செயற்கைக் கோள்களை புவியின் சுற்று வட்டப்பாதையில் நிலை நிறுத்திவிட்டு, 9.34 நிமிடங்களில் பாதுகாப்பாக பூமிக்குத் திரும்பிவிட்டதாக இந்திய விண்வெளி மண்டல நிறுவனம் தெரிவித்துள்ளது.

இந்திய விண்வெளி மண்டல நிறுவனம்
தமிழகத்தைச் சேர்ந்த தனியார் தொடக்க நிறுவனமான இசுபேசு சோன் இந்தியா என்ற இந்திய விண்வெளி மண்டல நிறுவனம் ஏவூர்தி மற்றும் செயற்கைக்கோள் வடிவமைப்பு குறித்து பள்ளி மாணவர்களுக்குப் பயிற்சி அளித்து வருகிறது. இதன் தொடர்ச்சியாக ஏவூர்தி மற்றும் செயற்கைக்கோள்களை வடிவமைத்து அவற்றை விண்ணில் செலுத்தும் பணியிலும் ஈடுபட்டு வருகிறது. இந்நிறுவனமும் மார்ட்டின் குழுமமும் இணைந்து மயில்சாமி அண்னாதுரையின் மேற்பார்வையில் இலக்குத்திட்டம் ரூமி 2024 என்ற பெயரில் மறுபயன்பாட்டு கலப்பின ஏவூர்தி ரூமி-1 என்ற ஏவூர்தியைத் தயாரித்துள்ளன. இதுவே இந்தியாவில் தயாரிக்கப்பட்ட முதலாவது மறுபயன்பாட்டு கலப்பின ஏவூர்தியாகும். மீண்டும் பயன்படுத்தக்கூடிய வகையில் வடிவமைக்கப்பட்டுள்ள இந்த ஏவூர்தியைப் பயன்படுத்தி பல முறை செயற்கைக்கோளை விண்ணில் ஏவலாம் என கூறப்படுகிறது.

ரூமி-1 ஏவூர்தி
ரூமி-1 ஏவூர்தி 3.50 மீட்டர் உயரம் கொண்டது. கலப்பின ஏவூர்தி என்பதால் நீர்ம, திண்ம  எரிபொருட்கள் இரண்டுமே ஏவூர்தியில் பயன்படுத்தலாம். இதனால் ஏவூர்தியின் செயல்முறை அதிகரிப்பதோடு, அதை விண்ணில் ஏவுவதற்கான செலவும் குறைகிறது. பூமியில் இருந்து வானத்தில் 80 கிலோமீட்டர் தொலைவு உயரத்தில் பறக்கும் திறன் கொண்டது. ஏவூர்தியின் சில பாகங்கள் தவிர முக்கிய பாகம் வான்குடை வழியாக மீன்டும் பூமிக்குத் திரும்பும். இதில் அனுப்பி வைக்கப்பட்ட செயற்கைகோள்கள் புற ஊதா கதிவீச்சு, காமா கதிர்வீச்சு, காற்றின் தரம் உள்ளிட்ட தகவல்களைச் சேகரிக்க உதவும்.

மேற்கோள்கள் 

இந்திய விண்வெளித் திட்டங்கள்
ஏவூர்திகள்
சித்தமல்லி, கடலூர்

சித்தமல்லி (Sithamalli) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டத்தில் உள்ள ஒரு கிராமம் ஆகும். இது மாவட்டத் தலைமையகமான கடலூரிலிருந்து தெற்கே 62 கி.மீ. தொலைவில் அமைந்துள்ளது. காட்டுமன்னார்கோயிலில் இருந்து 7 கி.மீ. தொலைவிலும் மாநிலத் தலைநகரான சென்னையிலிருந்து 244 கி.மீ தொலைவில் உள்ளது.

மக்கள்தொகை
2011ஆம் ஆண்டு கணக்கெடுப்பின்படி சித்தமல்லி கிராமத்தின் மொத்த மக்கள் தொகை 1498 ஆகும். இதில் ஆண்கள் 767; பெண்கள் 731. இக்கிராமத்தின் கல்வியறிவு விகிதம் 67.8% ஆகும்.

வழிபாட்டுத் தலம்

சொக்காயி சமேத திருவரசமூர்த்தி ஐயனார் கோவில் 
அரச மரம் கீழ் அமர்ந்த கோலத்தில் காட்சியளித்ததால் திருவரச மூர்த்தி ஐயனார் என்று அழைக்கப்பட்டார். சொக்காயி அம்மன் திருவரச மூர்த்தி அய்யனாருடன் காட்சியளிக்கின்றார்.

மேலும் காண்க
 சித்தமல்லி ஊராட்சி

மேற்கோள்கள்

கடலூர் மாவட்டத்திலுள்ள கிராமங்கள்
பெத்தோங், சரவாக்

பெத்தோங் (மலாய் மொழி: Bandar Betong; ஆங்கிலம்: Betong Town) என்பது மலேசியா, சரவாக் மாநிலத்தில் பெத்தோங் பிரிவு; பெத்தோங் மாவட்டத்தில் உள்ள ஒரு நகரமாகும். இந்த நகரம் முன்பு செரி அமான் மாவட்டத்தின் கீழ் இருந்தது. 

4,180 கி.மீ.2 பரப்பளவைக் கொண்ட பெத்தோங் நகரம்; பெத்தோங் மாவட்டத்தின் முக்கிய ஆறுகளான பாடாங் லுபார் ஆறு, பாடாங் சரிபாஸ் ஆறு மற்றும் பாடாங் கெலகா ஆறு ஆகிய மூன்று ஆறுகளுக்கு இடையே அமைந்துள்ளது.

பொது

பெத்தோங் பகுதியின் வளமான வரலாறு, விரைவான வளர்ச்சி; மற்றும் சரவாக்கின் பொருளாதாரத்தில் அதன் பங்களிப்பு ஆகியவற்றை மதிப்பளிக்கும் வகையில், 2002-ஆம் ஆண்டில் பிரிவு தகுதியைப் பெற்றது. 

பின்னர் இது நிர்வாகப் பிரிவு மையமாகத் தேர்ந்தெடுக்கப்பட்டது. பெத்தோங் நிர்வாகப் பகுதிகளில் சரதோக்கு மாவட்டம், பெத்தோங் மாவட்டம் ஆகிய இரு மாவட்டங்களும் அடங்கும்.

மக்கள் தொகை

2020 மக்கள் தொகை கணக்கெடுப்பில், பெத்தோங்கின் மக்கள் தொகை 162,537 ஆகும். 

பெரும்பான்மையான மக்கள் இபான் (109,834) இனத்தவர்கள் ஆகும். அடுத்த பெரிய இனக்குழுக்களாக சீனர் (35,706), மலாயர் (16,028), பிடாயூ (182), மெலனாவு (379) மற்றும் கெலாபிட் (408) உள்ளனர்.

பொருளாதாரம்

பெத்தோங்கின் முக்கிய பொருளாதார அமைப்பு வேளாண்மை மற்றும் மீன்பிடித்தலை மையமாகக் கொண்டுள்ளன. பெரும்பாலான சிறுதொழில் வணிகங்கள் குடும்பம் சார்ந்த வணிகங்களாக உள்ளன.

காலநிலை
பெத்தோங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

மேற்கோள்கள்

வெளி இணைப்புகள்
 

சரவாக்
சரவாக் நகரங்கள்
மலேசிய நகரங்கள்‎
அலகாபாத் மக்களவைத் தொகுதி

அலகாபாத் மக்களவைத் தொகுதி (Allahabad Lok Sabha constituency) என்பது இந்திய மாநிலமான உத்தரப் பிரதேசத்தின் பிரயாக்ராஜ் மாவட்டத்தில் உள்ள ஒரு மக்களவைத் தொகுதி ஆகும்.

அலகாபாத் மக்களவைத் தொகுதியிலிருந்து தேர்ந்தெடுக்கப்பட்ட இரண்டு மக்களவை உறுப்பினர்கள் பிரதமர்களாகப் பதவி வகித்துள்ளனர். லால் பகதூர் சாஸ்திரி 1964 முதல் 1966 வரையும் வி. பி. சிங் இந்தத் தொகுதியிலிருந்து இரண்டு முறை மக்களவை உறுப்பினராகப் பதவி வகித்துப் பின்னர் பிரதமராக ஆனார்.

சட்டமன்றத் தொகுதிகள்

மக்களவை உறுப்பினர்கள் 

^ இடைத்தேர்தல்

தேர்தல் முடிவுகள்

2024 பொதுத் தேர்தல்

மேலும் காண்க 

 மக்களவை தொகுதிகளின் பட்டியல்

மேற்கோள்கள் 

உத்தரப் பிரதேச மக்களவைத் தொகுதிகள்
சரவாக் மாநிலப் பண்

ஈபு பெர்த்திவிக்கு (ஆங்கிலம்: (My Motherland); மலாய்: (Ibu Pertiwiku); ஜாவி: ايبو ڤرتيويکو‎) என்பது மலேசியா, சரவாக் மாநிலத்தின் மாநிலப் பாடல் ஆகும்.

1988-ஆம் ஆண்டு, சரவாக் விடுதலை பெற்ற 25-ஆவது ஆண்டு விழாவில், புதிய மாநிலக் கொடியுடன் இந்தப் பாடல் சரவாக் மாநிலத்தின் மாநிலப் பாடலாக ஏற்றுக் கொள்ளப்பட்டது.

இந்தப் பாடலுக்கு சரவாக் பாடலாசிரியர் டத்தோ அஜி வான் ஒசுமான் என்பவர் இசையமைத்துள்ளார். அதே வேளையில் பாடல் வரிகளை இசுமாயில் அசன் என்பவர் எழுதியுள்ளார்.

பாடல் வரிகள்

மேற்கோள்கள்

மேலும் காண்க
 மலேசிய நாட்டுப்பண்
 மலாக்கா மாநிலத்தின் பாடல்

வெளி இணைப்புகள்
 Sarawak state anthem "Ibu Pertiwiku" on YouTube

மலேசிய தேசியப் பண்கள்
சரவாக்
ஒருங்கிணைந்த ஓய்வூதியத் திட்டம்

ஒருங்கிணைந்த ஓய்வூதியத் திட்டம் (Unified Pension Scheme) என்பது ஒன்றிய அரசு ஊழியர்களுக்கு விரிவான மற்றும் மையப்படுத்தப்பட்ட ஓய்வூதிய முறையை வழங்குவதை நோக்கமாகக் கொண்டு இந்திய அரசால் அறிமுகப்படுத்தப்பட்டுள்ள திட்டமாகும். தற்போதுள்ள பல்வேறு ஓய்வூதியத் திட்டங்களை ஒருங்கிணைத்து, ஓய்வூதியப் பலன்களுக்கு மிகவும் நேர்மையான மற்றும் திறமையான அணுகுமுறையை வழங்குவதற்காக இந்தப் புதியத் திட்டம் வடிவமைக்கப்பட்டுள்ளது.

பின்னணி 
விரிவான ஓய்வூதிய முறையை அறிமுகப்படுத்த வேண்டும் என்ற கோரிக்கை ஒன்றிய அரசு ஊழியர்களிடமிருந்து நீண்டகாலமாக இருந்து வருகிறது. எதிர்க்கட்சித் தலைவரும் காங்கிரசுக் கட்சியின் மக்களவை உறுப்பினருமான ராகுல் காந்தி பழைய ஓய்வூதியத் திட்டத்தை மீண்டும் அறிமுகப்படுத்துவதற்காகத் தனது தேர்தல் உரைகளில் இந்தப் பிரச்சினையைப் பல முறை எழுப்பியிருந்தார்.

மேற்கோள்கள் 

இந்திய அரசின் ஓய்வூதியத் திட்டங்கள்
கருடா சௌக்கியமா

கருடா சௌக்கியமா (Garuda Saukiyama) என்பது  1982 ஆம் ஆண்டு வெளியான இந்தியத் தமிழ் குற்றவியல் திரைப்படமாகும்.  கே. எஸ். பிரகாஷ் ராவ் இயக்க, வியட்நாம் வீடு சுந்தரம் எழுதினார். திரைப்பட நட்சத்திரங்களான சிவாஜி கணேசன், சுஜாதா, மோகன், தியாகராஜன் ஆகியோர் நடித்தனர். இதன் கதை ஒரு சிறு குற்றவாளியைச் சுற்றி வருகிறது, அவர் இறுதியில் அச்சமூட்டும் நிழலுலகத் தலைவனாக  உயர்கிறார். இந்தப் படம் 25 பிப்ரவரி 1982 அன்று வெளியாகி,  பாக்ஸ் ஆபிஸ் குண்டாக ஆனது.

நடிகர்கள் 

 தீனதயாளனாக சிவாஜி கணேசன் 
 லட்சுமியாக சுஜாதா 
 முத்துகிருஷ்ணனாக தியாகராஜன் 
 மேரியாக பண்டரிபாய் 
 ராதாவாக அம்பிகா 
 மோகனாக மோகன் 
 மீனாவாக ராஜ்யலட்சுமி 
 சத்யநாதனாக சங்கிலி முருகன்

பாடல்கள் 
இப்படத்திற்கு   எம். எஸ். விஸ்வநாதன் இசையமைத்தார்.

வெளியீடும் வரவேற்பும் 
கருடா சௌக்கியமா 1982 பிப்ரவரி 25 அன்று வெளியானது.  கல்கியின் திரைஞானி படத்தை எதிர்மறையாக விமர்சனம் செய்தார். இப்படத்திற்கும் காட்பாதர் (1972) படத்துக்கும் உள்ள ஒற்றுமையை விமர்சித்தார். படம் ஒரு பாக்ஸ் ஆபிஸ் குண்டு ஆனது.

மேற்கோள்கள்

வெளி இணைப்புகள் 
 

எம். எஸ். விஸ்வநாதன் இசையமைத்த திரைப்படங்கள்
1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
தியாகராஜன் நடித்த திரைப்படங்கள்
சுஜாதா நடித்த திரைப்படங்கள்
பகராயிச் மக்களவைத் தொகுதி

பகராயிச் மக்களவைத் தொகுதி (Bahraich Lok Sabha constituency) என்பது வட இந்தியா மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பட்டியல் இனத்தவருக்காக ஒதுக்கப்பட்டுள்ளது.

சட்டமன்றப் பிரிவுகள் 
எல்லை நிர்ணயத்திற்குப் பிறகு, இந்தத் தொகுதியில் பின்வரும் ஐந்து சட்டமன்றத் தொகுதிகள் உள்ளன.

2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பகராயிச் மக்களவைத் தொகுதி பின்வரும் ஐந்து சட்டமன்றத் தொகுதிகளைக் கொண்டிருந்தது:

 நான்பரா
 சார்தா
 பிங்கா
 பகராயிச்
 ஐகானா

நாடாளுமன்ற உறுப்பினர்கள்

தேர்தல் முடிவுகள்

2024 லோக்சபா தேர்தல்

மேலும் காண்க 
 பகராயிச் மாவட்டம்
 மக்களவை தொகுதிகளின் பட்டியல்

வெளி இணைப்புகள் 

 2019 லோக்சபா தேர்தல் முடிவுகள்
 1971 முதல் பஹ்ரைச் மக்களவை தேர்தல் முடிவுகள்

மேற்கோள்கள் 

உத்தரப் பிரதேச மக்களவைத் தொகுதிகள்
காமிசெட்டி பரசுராம் நாயுடு

காமிசெட்டி சிறீ பரசுராம் வரபிரசாதா ராவ் நாயுடு (Kamisetty Sri Parasurama Varaprasada Rao Naidu) (அக்டோபர் 2,1921-சனவரி 19,1989), என்பவர் காமிசெட்டி பரசுராம் நாயுடு என நன்கு அறியப்பட்டவர். இவர் 1985 முதல் 1989 வரை புதுச்சேரி சட்டமன்றத்தில் சபாநாயகராக பணியாற்றிய இந்திய அரசியல்வாதி ஆவார். 1963 முதல் 1964 வரை புதுச்சேரி சட்டமன்றத்தின் முதல் துணைச் சபாநாயகராகவும், பின்னர் 1972 முதல் 1974 வரை மற்றொரு பதவிக்காலத்தில் பணியாற்றினார். யானாமில் உள்ள ஓர் அரசு உயர்நிலைப் பள்ளிக்கு இவரது பெயர் சூட்டப்பட்டது.

பிறப்பும் குடும்பமும் 
காமிசெட்டி யானாமில் ஒரு காபூ குடும்பத்தில் முன்னாள் மைர் டி யானாவ், காமிசெட்டி வேணுகோபால ராவ் நாயுடு மற்றும் கமலம்மா ஆகியோரின் மகனாகப் பிறந்தார். இவர் ஏலூரைச் சேர்ந்த படேட்டி குடும்பத்தைச் சேர்ந்த காமிசெட்டி சாவித்திரியை மணந்தார். இவர் தனது தந்தைக்குப் பிறகு யானாமில் இறக்கும் வரை ஒரு சிறந்த தலைவராக இருந்தார். இந்தியத் திரைப்படத்துறையின் சிறந்த நடிகரான எஸ். வி. ரங்கராவின் மைத்துனர் ஆவார்.

பிரதிநிதித்துவ சபை உறுப்பினர் 
காமிசெட்டி 1946, 1955 மற்றும் 1959 தேர்தல்களில் வெற்றி பெற்று 1946 முதல் 1964 வரை பாண்டிச்சேரி சட்டமன்றத்தில் உறுப்பினராக இருந்தார். இருப்பினும், 1951 தேர்தலில் இவரை கனகலா டாடாயா தோற்கடித்தார்.

சட்டப்பேரவை உறுப்பினர் 
தனது அரசியல் வாழ்க்கை முழுவதும் தோற்கடிக்க முடியாதவராக காமிசெட்டி இருந்தார். 1964 (இதேகா) 1969 (சுயேச்சை) 1974 (சுயேச்சை 1977 (ஜனதா கட்சி) 1980 (சுயேச்சை) மற்றும் 1985 (இதேகா) எனத் தொடர்ச்சியாக வெற்றி பெறுவதில் எந்தச் சவாலையும் எதிர்கொள்ளாமல் இவர் இந்தத் தொகுதியைத் தன்வசம் வைத்திருந்தார். உயிருடன் இருந்த வரை, புதுச்சேரி இந்தியாவுடன் சட்டப்படி இணைக்கப்பட்ட பின்னரும், பிராந்தியச் சட்டமன்றத்திற்கான மக்கள் பிரதிநிதித்துவச் சட்டத்தின் படி 1964-இல் நடைபெற்ற முதல் தேர்தலிலிருந்து அனைத்துத் தேர்தல்களிலும் போட்டியிட்டார்.

இத்தேர்தல்களில் இவர் பெரும்பாலான நேரங்களில் சுயேட்சையாகப் போட்டியிட்டு வெற்றி பெற்றார். இதில் இரண்டு முறை துணைச் சபாநாயகராகவும் இருந்தார். 1985ஆம் ஆண்டு நடைபெற்ற தேர்தலுக்குப் பிறகு காமிச்செட்டி புதுச்சேரி சட்டமன்றத்தின் 10ஆவது சபாநாயகராக ஆனார். இவர் 1989 சனவரி 19 அன்று பதவியில் இருந்தபோதே இறந்தார். 1989 வரை புதுச்சேரி சட்டப்பேரவை வரலாற்றில் மிக நீண்ட காலம் சட்டமன்ற உறுப்பினராக இருந்தவர் இவராவார்.

மேலும் காண்க 

 புதுச்சேரி சட்டப்பேரவை
 புதுச்சேரி சட்டமன்றத் தேர்தல், 1969
 புதுச்சேரி சட்டப்பேரவை சபாநாயகர்களின் பட்டியல்

மேற்கோள்கள்

குறிப்புகள் 

ஜனதா கட்சி அரசியல்வாதிகள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
1989 இறப்புகள்
1921 பிறப்புகள்
பிரெஞ்சு இந்தியா
புதுச்சேரி அரசியல்வாதிகள்
சரவாக் மாநிலச் சின்னம்

சரவாக் மாநிலச் சின்னம் (ஆங்கிலம்: Coat of arms of Sarawak; மலாய்: Jata Sarawak) என்பது சரவாக் மாநிலத்தின் சிறப்புரிமை பெற்ற சின்னம் ஆகும். 

1973 ஆகஸ்டு 31-ஆம் தேதி சிறப்புரிமைச் சின்னமாக ஏற்றுக் கொள்ளப்பட்டது. இருப்பினும் இந்தச் சின்னம் 1988 ஆகஸ்டு 31-ஆம் தேதியில் புதிய உருவாக்கம் பெற்றது..

பொது
காண்டாமிருக இருவாச்சியின் இறக்கைகள் 13 இறகுகளைக் கொண்டுள்ளன. அவை மலேசியாவில் உள்ள பதின் முன்று மாநிலங்களைக் குறிக்கின்றன.[1] 

செம்பருத்தி மலர் மலேசியாவின் தேசிய மலரைக் குறிக்கின்றது. Bersatu, Berusaha, Berbakti எனும் மலாய்ச் சொற்கள்  "ஒற்றுமை, முயற்சி, சேவை" என்று பொருள்படும்.[1]

வரலாறு 

1842-ஆம் ஆண்டில் ஒரு பிரித்தானிய அதிகாரியான ஜேம்சு புரூக் என்பவரால் சரவாக் மாநிலம் நிறுவப்பட்டது. புரூணை சுல்தானுக்கு ஜேம்சு புரூக் வழங்கிய இராணுவ உதவிக்கான வெகுமதியாக புரூணை சுல்தானால் சரவாக் மாநிலம் வழங்கப்பட்டது. 

அந்தக் காலக்கட்டத்தில் (1840-ஆம் ஆண்டுகளில்) சரவாக் கடல் பகுதிகளில் கடற்கொள்ளைகள் பரவலாக இருந்தன. அந்தக் கடல் கொள்ளைகளை அடக்குவதில் ஜேம்சு புரூக் வெற்றிகரமாகச் செயல்பட்டார்.

1842-ஆம் ஆண்டில், புரூணை சுல்தான் உமர் அலி சைபுதீன், சரவாக்கின் முழு இறையாண்மையையும் ஜேம்சு புரூக்கிற்கு விட்டுக் கொடுத்தார். அந்தக் காலக் கட்டத்தில்தான் சரவாக் மாநிலத்தின் முதலாவது அரசு சின்னம் உருவாக்கப்பட்டது.

வரலாற்றுச் சின்னங்கள்

நகரம், மாவட்டம் மற்றும் நகராட்சி சின்னங்கள்

மேற்கோள்கள்

வெளி இணைப்புகள்

சரவாக்
மெத்திலீரசோனியம்

மெத்திலீரசோனியம் (Methyldiazonium) என்பது CH3N2+ என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈரசோ குழுவுடன் ஒரு மெத்தில் குழு இணைக்கப்பட்டு இச்சேர்மம் உருவாகிறது. மெத்திலீரசோனியம் நேர்மின் அயனியானது ஈரசோமெத்தேனின் இணை அமிலம் ஆகும். இணை அமிலத்தின் காடித்தன்மை எண் மதிப்பு pKa<10 என மதிப்பிடப்பட்டுள்ளது.

கார்பாக்சிலிக் அமிலங்களை மெத்தில் எசுத்தர்களாக, பீனால்களை மெத்தில் ஈத்தர்களாக மாற்றுவது போல அமில ஐதராக்சில் சேர்மங்களுடன் ஈரசோமெத்தேன் ஈடுபடும் மெத்திலேற்ற வினைகளில் மெத்திலீரசோனியம் ஒர் இடைநிலைச் சேர்மம் ஆகும்.

N-நைட்ரோசோடைமெத்திலமீன் சேர்மத்தின் வளர்சிதைமாற்றப் பொருளாக மெத்திலீரசோனியம்  குறிப்பிடப்பட்டுள்ளது. புற்றுநோயை ஏற்படுத்தும் சேர்மமாகவும் இது கவனம் பெறுகிறது.

மேற்கோள்கள்

ஈரசோ சேர்மங்கள்
நேர்மின்னயனிகள்
மெத்திலேற்றும் முகவர்கள்
புதுச்சேரி சட்டமன்றத் தேர்தல், 1977

புதுச்சேரி சட்டமன்றத் தேர்தல், 1977 (1977 Pondicherry Legislative Assembly election) என்பது அப்போது பாண்டிச்சேரி என்று அழைக்கப்பட்ட இந்திய ஒன்றிய பகுதியான புதுச்சேரியில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 1977ஆம் ஆண்டு அக்டோபரில் நடைபெற்றத் தேர்தல் ஆகும். இத்தேர்தலில் அனைத்திந்திய அண்ணா திராவிட முன்னேற்றக் கழகம் அதிக வாக்குகளையும் அதிக இடங்களையும் வென்றது. இக்கட்சியின் சு. ராமசாமி இரண்டாவது முறையாகப் புதுச்சேரியின் முதலமைச்சராக நியமிக்கப்பட்டார்.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 

 புதுச்சேரி சட்டமன்ற தொகுதிகளின் பட்டியல்

மேற்கோள்கள்

வெளி இணைப்புகள் 

 

புதுச்சேரி சட்டமன்றத் தேர்தல்கள்
அக்லூஜ் கோட்டை

அக்லூஜ் கோட்டை (Akluj Fort) என்பது மகாராட்டிராவின் சோலாப்பூர் மாவட்டத்தில் சோலாப்பூரிலிருந்து 115 கி. மீ. தொலைவில் அமைந்துள்ள ஒரு கோட்டையாகும்.  இந்தக் கோட்டை சோலாப்பூர் மாவட்டத்தில் உள்ள ஒரு முக்கியமான கோட்டையாகும். உள்ளூர் மக்களின் உதவியுடன் சிறீ தின்கராவ் தோப்டே மற்றும் அவினாசு தோப்டே ஆகியோரால் இக்கோட்டை மறுசீரமைப்பு செய்யப்பட்டது. இந்தக் கோட்டை இப்போது சிவசிருஷ்டி என்றும் அழைக்கப்படுகிறது.

வரலாறு 
அக்லூஜ் நகரத்தில் இக்கோட்டையின் வரலாறு குறிப்பிடப்பட்டுள்ளது. சம்பாஜி மகாராஜ் மற்றும் 26 பேர் முகர்ரப் கானால் சங்கமேசுவரிலிருந்து கைப்பற்றப்பட்டு, இந்தக் கோட்டைக்கு அழைத்து வரப்பட்டனர்

அணுகல் 
அக்லுஜ் கோட்டையின் அருகிலுள்ள நகரம் சோலாப்பூர் ஆகும். இந்தக் கோட்டை காலை 10 மணி முதல் மாலை 6 மணி வரை பொதுமக்களுக்காகத் திறக்கப்படுகிறது. இது நீரா ஆற்றின் கரையில் அமைந்துள்ளது. இதன் அருகிலுள்ள வானூர்தி நிலையம் புனே ஆகும். இது சுமார் 170 கி. மீ. தொலைவில் அமைந்துள்ளது.

பார்க்க வேண்டிய இடங்கள் 
கோட்டைக்குள் சிவாஜி மகாராஜாவின் வாழ்க்கையைச் சித்தரிக்கும் இழைகளால் செய்யப்பட்ட பல்வேறு சிலைகள் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும். இது மகாராட்டிராவில் நன்கு பராமரிக்கப்படும் கோட்டைகளில் ஒன்றாகும்.

மேலும் காண்க 
 மகாராட்டிராவில் உள்ள கோட்டைகளின் பட்டியல்
 இந்தியாவில் உள்ள கோட்டைகளின் பட்டியல்
 சம்பாஜி மகாராஜ்
 மராத்தி மக்கள்
 மராட்டிய வம்சங்கள் மற்றும் மாநிலங்களின் பட்டியல்
 மராட்டிய சுதந்திரப் போர்
 இந்திய படைத்துறையின் வரலாறு
 மராட்டியப் பேரரசு
 அக்லூஜ்

மேற்கோள்கள் 

மகாராட்டிர கோட்டைகள்
கல்லறை

கல்லறை என்பது ஒரு இறந்த உடல் (பொதுவாக  மனித உடல், சில நேரங்களில் விலங்கின் உடல்) இறுதிச் சடங்கிற்குப் பிறகு புதைக்கப்படும் அல்லது அடக்கம் செய்யப்படும் இடம் ஆகும். கல்லறைகள் பொதுவாக அடக்கம் செய்வதற்காக ஒதுக்கப்பட்ட சிறப்பு பகுதிகளான இடுகாடுகளில் அமைந்துள்ளன.

சில மதங்களில், ஆன்மா உயிர்வாழ உடல் எரிக்கப்பட வேண்டும் அல்லது தகனம் செய்யப்பட வேண்டும் என்று நம்பப்படுகிறது-மற்ரும் சிலவற்றில், உடலின் முழுமையான சிதைவு ஆன்மாவின் மற்ற பகுதிகளுக்கு முக்கியமானதாகக் கருதப்படுகிறது.

விளக்கம் 

கல்லறையின் முறையான பயன்பாடு தொடர்புடைய சொற்களுடன் பல படிகளை உள்ளடக்கியது.

மேற்கோள்கள்

நினைவகங்கள்
கௌமாரி (சப்தகன்னியர்)

கௌமாரி, என்றும் அழைக்கப்படும் குமாரி, கார்த்திகேயனி என்பவள் போரின் கடவுளான முருகனின் அம்சம் ஆவார். கௌமாரி என்பவர் சப்தகன்னியர்களில் ஓருவர் ஆவார். கௌமாரி ஒரு மயில் மீது ஏறி இருப்பாள் மற்றும் அவள் நான்கு அல்லது பன்னிரண்டு கரங்களை உடையவள். அவள் ஈட்டி, கோடாரி, அருவாள், திரிசூலம், வில், அம்பு, வாள், கவசம், தாமரை, நீண்ட வாள், சக்கரம், கதை, சங்கை ஏந்தி இருப்பாள். அவள் தன் ஆயுதங்களால் எல்லா அரக்கர்களையும் போர்களில் கொன்றாவள் ஆவாள். அவள் சப்தகன்னியர்களில்  ஒருவரணதல் பிரபலமானவள்.

மேலும் பார்க்கவும் 
 சப்தகன்னியர்
 குமாரி தேவி
 தேவி கன்னியாகுமரி அம்மன் கோயில்

சப்த கன்னியர்
வசந்தத்தில் ஓர் நாள்

வசந்தத்தில் ஓர் நாள் (Vasandhathil Or Naal) என்பது 1982 ஆண்டு வெளியான இந்திய தமிழ்த் திரைப்பபடமாகும்.  ஏ. சி. திருலோகச்சந்தர் இயக்கிய இப்படத்தை  எஸ். ரங்கராஜன் தயாரித்தார். இதில் சிவாஜி கணேசன், ஸ்ரீபிரியா ஆகியோர் நடித்தனர். இது 1975 ஆண்டு வெளியான இந்தி படமான மௌசம் படத்தின் மறுஆக்கமாகும். இப்படம் 1982 ஆம் ஆண்டு மே மாதம் 7 ஆம் நாள் வெளியானது.

கதை 
ராஜசேகரன்  கிராமத்திற்கு செல்லும்போது அங்கு ராஜி என்ற பெண்ணைச் சந்தித்திகிறார். இருவரும் காதலிக்கின்றானர்.  ஊருக்குச் சென்று தன் பெற்றோரின் ஒப்புதலுடன், அவளை திருமணம் செய்துகொள்வதாக அவளுக்கு உறுதியளித்துச் செல்கிறார். இருப்பினும், சூழ்நிலையால் அவரால் தனது வாக்குறுதியை நிறைவேற்ற முடியாமல்போகிறது. ஆண்டுகள் கடந்து செல்கின்றன, அவள் வேறொருவரை மணந்துகொண்டு அமைதியான வாழ்க்கை வாழ்வாள் என்ற நம்பிக்கையுடன் ராஜசேகரின் இருக்கிறார். ஆனால் தற்செயலாக அவளை ஒரு விபச்சார விடுதியில் சந்திக்கும்போது அவரது நம்பிக்கை உடைகிறது.

அங்கு பார்த்த பெண் ராஜி அல்ல, ராஜியின் மகள் நீலா என்று தெரிகிறது. அவர் அவளை விபச்சார விடுதியில் இருந்து தனது வீட்டிற்கு அழைத்துச் சென்று அவளை சீர்திருத்த முயற்சிக்கிறார். ராஜி ஒரு ஊனமுற்ற முதியவரை திருமணம் செய்துகொள்ள நிர்பந்திக்கப்பட்டாள், அவளது மாமனால் பாலியல் பலாத்காரம் செய்யப்படுகிறாள். நீலா பிறந்த பிறகு பைத்தியம் பிடித்து இறக்கிறாள். பின்னர் நீலா ஒரு விபச்சார விடுதிக்கு விற்கப்பட்டாள் என்பது தெரியவருகிறது. ராஜசேகரன் குற்ற உணர்ச்சியுடன் அவளை மீட்க பாடுபடுகிறார்.

நீலா இதை காதல் என்று தவறாக நினைக்கிறாள். இதன் பிறகு முழு உண்மையையும்  ராஜசேகரனை சொல்கிறார். இதனால் ராஜசேகரனை வெறுத்து நீலா தப்பி ஓடுகிறாள். அவள் ராஜசேகரனைப் புரிந்து கொண்டாளா. அவள் வாழ்வு என்ன ஆனது என்பதே மீதிக் கதையாகும்.

நடிகர்கள் 
ராஜசேகரனாக சிவாஜி கணேசன் 
நீலா / ராஜியாக ஸ்ரீபிரியா 
நீலாவின் தந்தையாக வி. கே. ராமசாமி 
விபச்சார விடுதி தலைவி பொன்னம்மாவாக மனோரமா 
மைனராக தேங்காய் சீனிவாசன் 
 ராஜசேகரனின் பணியாளர் ஆழ்வாராக எஸ். ராமராவ்

பாடல்கள் 
இப்படத்திற்கு  எம். எஸ். விஸ்வநாதன்  இசையமைக்க, பாடல் வரிகளை கண்ணதாசன் எழுதினார்.

வெளியீடும்  வரவேற்பும் 
வசந்தத்தில் ஓர் நாள் 1982 மே 7 அன்று வெளியானது.  மிட் டேயின்  எஸ். சிவக்குமார் ஸ்ரீபிரியாவின் "குறிப்பிடத்தக்க நடிப்புக்காக" பாராட்டினார்.  கல்கியின் மஞ்சுளா ரமேஷ் இந்த கனமற்ற கதைக்களத்தில் சிவாஜியும், ஸ்ரீப்ரியாவும் வீணடிக்கப்பட்டார்கள் எனக் கருதினார், ஆனால் இசையையும், பாடல்களையும் பாராட்டினர்.  நியூ சண்டே டைம்சுக்கு எழுதிய எஸ். ஜெயகிருஷ்ணன், சிவாஜி கணேசன், ஸ்ரீப்ரியா ஆகியோரின் நடிப்பைப் பாராட்டினார். ஒளிப்பதிவு  போன்ற தொழில்நுட்ப அம்சங்களைப் பாராட்டும் அதே வேளையில், "திரைப்படத்தை அதன் ஆரம்ப கட்டங்களில்  தடுமாறச் செய்ததற்காக" இயக்குநரை விமர்சித்தார்.

மேற்கோள்கள்

வெளி இணைப்புகள் 
 

எம். எஸ். விஸ்வநாதன் இசையமைத்த திரைப்படங்கள்
1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
முங்கோசு

முங்கோசு (Mungos) என்பது 1795ஆம் ஆண்டில் எட்டியென் ஜியோப்ராய் புனித-கிலேர் மற்றும் ப்ரெடெரிக் குவியர் ஆகியோரால் முன்மொழியப்பட்ட ஒரு கீரி பேரினமாகும்.

இந்த பேரினத்தில் பின்வரும் சிற்றினங்கள் உள்ளன.

மேற்கோள்கள் 

கீரிகள்
பாலூட்டிப் பேரினங்கள்
அடிலாக்சு

{{Taxobox
| name = அடிலாக்சு
| color = yellow
| image = Marsh mongoose or water mongoose, Atilax paludinosus, at Rietvlei Nature Reserve, Gauteng, South Africa (22778470000).jpg
| image_caption = சதுப்பு நில கீரி, அடிலாக்சு பாலுடைனோசசு
| regnum = விலங்கினம்
| phylum = முதுகெலும்பி
| classis = பாலூட்டி
| ordo = கார்னிவோரா
| familia = ஹெர்பெட்டிடே
| genus = அடிலாக்சு
| authority = எப். குவியர், 1826
| subdivision_ranks = சிற்றினம்
| subdivision =
அடிலாக்சு பாலுடைனோசசு
†'அடிலாக்சு மீசோடெசு}}அடிலாக்சு (Atilax) என்பது சதுப்பு நிலக் கீரி  (அடிலாக்சு பாலுடினோசசு) என்ற ஒற்றை உயிருள்ள சிற்றினத்தைக் கொண்ட கீரி பேரினமாகும். சதுப்பு நிலக் கீரியின் மூதாதையர்களாக இருக்கக்கூடிய ஒரே ஒரு புதைபடிவச் சிற்றினமும் தென்னாப்பிரிக்காவில் அறியப்படுகிறது.அடிலாக்சு என்ற பேரினப் பெயர் 1826ஆம் ஆண்டில் பிரெடெரிக் குவியர் என்பவரால் அறிமுகப்படுத்தப்பட்டது.அடிலாக்சு'' சிற்றினங்கள் தனிமையில் வாழ்பவை. இது இரவாடுதல் வகையினைச் சார்ந்த பகுதி நீர்வாழ் பாலூட்டிகளாகும். இவை ஈரநிலங்களில் வாழ்கின்றன. மீன், ஓட்டுமீன்கள், தவளைகள் மற்றும் சிறிய பாலூட்டிகளை உணவாகக் கொள்கின்றன.

மேற்கோள்கள் 

கீரிகள்
பாலூட்டிப் பேரினங்கள்
சலனோயா

சலனோயா (Salanoia) என்பது மடகாசுகரில் தற்போது விவரிக்கப்பட்டுள்ள இரண்டு சிற்றினங்களைக் கொண்ட யூப்லெரிட் ஊனுண்ணி பேரினமாகும். இவை கீரி போன்றவை. இது இவற்றின் ஆங்கிலப் பெயர்களின் பழைய பதிப்பினைப் பிரதிபலிக்கிறது. எடுத்துக்காட்டாகப் பழுப்பு-வால் கீரியானது இப்போது பழுப்பு வால் வோண்ட்சிரா என்று அழைக்கப்படுகிறது. சலனோயா என்ற பெயர் சலானோவிலிருந்து பெறப்பட்டது. இது சலானோயா கான்கோலர் சிற்றினத்தின் உள்ளூர் பெயர்களில் ஒன்றாகும்.

வோண்ட்சிரா என்பது ஒரு மலகசி வட்டார மொழிப் பெயராகும். இது ஒரு சில உள்ளூர் சிற்றினங்களான உள்ளூர் கீரி போன்ற மாமிசம் உண்ணும் விலங்கு என்று தெரிகிறது. சலனோயா தொடர்புடைய பேரினங்களாக கலிடியா மற்றும் கலிடிக்டிசு உள்ளன.

மேற்கோள்கள்

வெளி இணைப்புகள் 
 

கீரிகள்
பாலூட்டிப் பேரினங்கள்
உகாண்டா கருப்பு காண்டாமிருகம்

உகாண்டா கருப்பு காண்டாமிருகம் (Uganda black rhinoceros-டைசெரசு பைகோர்னிசு லாடோன்சிசு) என்பது கருப்பு காண்டமிருகத்தின் (டைசெரசு பைகோர்னிசு) ஒரு துணையினமாகும். இது தெற்கு சூடான், உகாண்டா, கென்யா மற்றும் எத்தியோப்பியாவின் சில பகுதிகளை பூர்வீகமாகக் கொண்டது. ஆனால் தற்போது குறிப்பிட்ட சிலப்பகுதிகளில் கென்யாவில் காணப்படுகிறது. இந்த துணையினங்கள் அழிந்துவிட்டனவா இல்லையா என்பது தெரியவில்லை.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
காண்டாமிருகங்கள்
புரோவா சக்மா

புரோவா சக்மா (Prova Chakma)  இந்தியாவைச் சேர்ந்த ஓர் அரசியல்வாதியாவார்.   மிசோரம் சட்டமன்றத்தில்  உறுப்பினராக உள்ளார். இவர் தற்போது லுங்லேய் மாவட்டத்தின் மேற்கு துய்புயி தொகுதியில் இருந்து தேந்தெடுக்கப்பட்டு சட்டமன்ற உறுப்பினராகப் பணியாற்றி வருகிறார்.

2023 ஆம் ஆண்டு நடைபெற்ற மிசோரம் சட்டப்பேரவைத் தேர்தலில் மிசோ தேசிய முன்னணி கட்சியைப் பிரதிநிதித்துவப்படுத்தும் இவர், காங்கிரசு கட்சியின் தற்போதைய சட்டமன்ற உறுப்பினர்  நிகார் காந்தி சக்மாவை 711 வாக்குகள் வித்தியாசத்தில் தோற்கடித்தார். 2023 ஆம் ஆண்டில் சக்மா உட்பட மூன்று பெண்கள் மட்டுமே சட்டமன்ற உறுப்பினர்களாகத் தேர்ந்தெடுக்கப்பட்டனர்.

தனிப்பட்ட வாழ்க்கை 
தமிழ்நாட்டின் விநாயக மிசன் பல்கலைக்கழகத்தில் இவர் முதுகலைப் பட்டம் பெற்றார். ஓர் ஆசிரியராகப் பணிபுரிந்தார். இவர் சியாமல் காந்தி சக்மா என்பவரை மணந்தார்.

மேற்கோள்கள் 

இந்தியப் பௌத்தர்கள்
1975 பிறப்புகள்
வாழும் நபர்கள்
இந்திய அரசியல்வாதிகள்
மிசோரம் சட்டமன்ற உறுப்பினர்கள்
ஏடியா பானியன்

ஏடியா பானியன் (Aedia banian) என்பது எரிபிடே குடும்பத்தைச் சேர்ந்த ஒரு விட்டில்பூச்சி சிற்றினம் ஆகும். இது 1965ஆம் ஆண்டில் பியர் வியட் என்பவரால் விவரிக்கப்பட்டது. இந்த விட்டில்பூச்சி சிற்றினம் தென்மேற்கு மடகாசுகரில் காணப்படுகிறது. இதன் வகை அட்சிமோ-ஆண்ட்ரெபானாவில் உள்ள அங்கசோபோவிலிருந்து பெறப்பட்டது.

இந்த சிற்றினத்தின் இறக்கை நீட்டம் 30-37 மிமீ ஆகும். இதன் முன்னங்கால்கள் சாம்பல், பளிங்கு கருப்பு நிறத்தில் உள்ளன.

மேற்கோள்கள் 

அந்துப்பூச்சிகள்
மடகாசுக்கர் உயிரினங்கள்
ஏமெனே

{{Taxobox
| color = yellow
| image = ホシオビコケガ (Aemene altaica).jpg
| image_caption = ஏமெனே அல்டாசியா'
| domain =மெய்க்கருவுயிரி
| regnum = விலங்கு
| phylum = கணுக்காலி
| classis = பூச்சி
| ordo = லெப்பிடாப்பிடிரா
| familia = எரிபிடே
| genus = ஏமெனே| genus_authority = வால்கர், 1854
| synonyms = 
 பனாசா வால்கர், 1865
 ஆட்டோசெரசு பெஎல்தர், 1874
 கைப்போசிசியா காம்சன், 1900
}}ஏமேனே (Aemene) என்பது எரிபிடே குடும்பத்தைச் சேர்ந்த அந்துப்பூச்சிகளின் ஒரு பேரினம் ஆகும். இது 1854ஆம் ஆண்டில் பிரான்சிசு வாக்கர் என்பவரால் முதன்முதலில் விவரிக்கப்பட்டது. இவை சப்பான், இந்தியா, மியான்மர் மற்றும் இலங்கை முழுவதும் காணப்படுகின்றன.

 விளக்கம் 
தொடுவிகள் முன்னோக்கி விரிவடைந்து நுதலுக்கு அப்பால் செல்கிறது. உணர்கொம்புகள் ஆண் பூச்சிகளில் இரம்பப் பற்களுடனும், பெண்களில் குற்றிலைகளுடன் காணப்படும். முன் இறக்கைகள் குறுகியவை.

 சிற்றினங்கள் 
 ஏமேனே ஆல்டைகா  (லெடரர், 1855)  
 ஏமேனே அம்னியா சுவைன்கோ, 1894
 ஏமேனே கிளாரிமாக்குலாட்டா காலோவே, 2001
 ஏமேனே புமோசா செர்னி, 2009
 ஏமேனே கெர்டென்சிசு செர்னி, 2009
 ஏமேனே மக்குலாட்டா (பௌஜாதே, 1886) 
 ஏமேனே  மக்குலிபாசிசியா  மூர், 1878
 ஏமேனே மார்ஜினிபங்டா  (தால்போட், 1926)  
 ஏமேனே மெசோசோனாட்டா காம்ப்சன், 1898
 ஏமேனே மைக்ரோமெசோசோனா காலோவே, 2001
 ஏமேனே மொனாசுடிரிசுகி துபடோலோவ் & புசெக், 2013
 ஏமேனே சூடோனிக்ரா காலோவே, 2001
 ஏமேனே பஞ்சடிசிமா பௌஜடே, 1886பௌஜாதே, 1886
 ஏமேனே பஞ்சிகேரா லீச், 1899
 ஏமேனே டப்ரோபானிஸ் வாக்கர், 1854
 ஏமேனே'' டேனியாட்டா பிக்சன், 1887

மேற்கோள்கள் 

 

கணுக்காலி பேரினங்கள்
அந்துப்பூச்சிகள்
கோண்டா மக்களவைத் தொகுதி

கோண்டா மக்களவைத் தொகுதி (Gonda Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள்

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

மேலும் காண்க 

 கோண்டா மாவட்டம்
 மக்களவை தொகுதிகளின் பட்டியல்

மேற்கோள்கள் 

கோண்டா மாவட்டம்
உத்தரப் பிரதேச மக்களவைத் தொகுதிகள்
கோசி மக்களவைத் தொகுதி

கோசி மக்களவைத் தொகுதி (Ghosi Lok Sabha constituency) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, கோசி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 மவு மாவட்டம்
 மக்களவை தொகுதிகளின் பட்டியல்

வெளி இணைப்புகள் 

 கோசி மக்களவை-முடிவுகள் பல்கலைக்கழகம்

மேற்கோள்கள் 

உத்தரப் பிரதேச மக்களவைத் தொகுதிகள்
சரவாக் அமைச்சரவை

சரவாக் அமைச்சரவை (ஆங்கிலம் Cabinet of Sarawak; மலாய்: Kabinet Sarawak ) என்பது மலேசியா சரவாக் மாநில அரசாங்கத்தின் அமைச்சரவை (ஆட்சிக் குழு) ஆகும். சரவாக் ஆளுநர் அவர்களால் நியமிக்கப்பட்ட சரவாக் பிரதமர் என்பவர் சரவாக் அமைச்சரவைக்குத் தலைமை தாங்குகிறார்.

சரவாக் பிரதமர் என்பது சரவாக் மாநிலத்தின் முதலமைச்சரை குறிப்பதாகும். சரவாக் பிரதமர் எனும் தற்போதைய பதவி, முன்பு  சரவாக் முதல்வர் என்று அழைக்கப்பட்டது. 

2022 பிப்ரவரி 15-ஆம் தேதி சரவாக் மாநில அரசியலமைப்பில் ஒரு திருத்தம் செய்யப்பட்டது. அதன்படி சரவாக் முதல்வர் எனும் பதவி; பிரதமர் பதவி என்று மறுபெயரிடப் பட்டது. அரசியலமைப்புத் திருத்தம் அரசிதழில் வெளியிடப்பட்டு 2022 மார்ச் 1 முதல் நடைமுறைக்கு வந்தது.

பொது
சரவாக் அமைச்சரவையானது, சரவாக் பிரதமரின் பரிந்துரையால், சரவாக் மாநில சட்டமன்றம்|மாநில சட்டமன்றத்தில்]] இருந்து பெறப்பட்ட உறுப்பினர்கள் எனும் அமைச்சர்களை உள்ளடக்கியது.

சரவாக் பிரதமர், சரவாக் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். அமைச்சரவையில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

அமைச்சர்களின் பட்டியல்

மேலும் காண்க
 சரவாக் மாநில சட்டமன்றம்

மேற்கோள்

வெளி இணைப்புகள்

 சரவாக்கில் அரசியல்‎
மலேசியாவின் மாநில சட்டமன்றங்கள்
மலேசியாவின் மாநில ஆட்சிக்குழுக்கள்
கம்பீர்கட் கோட்டை

கம்பீர்கட் கோட்டை (Gambhirgad) என்பது மகாராட்டிராவின் பால்கர் மாவட்டத்தில் உள்ள தகானுவிலிருந்து 58 கி. மீ. தொலைவில் அமைந்துள்ள ஒரு கோட்டை ஆகும். இடிபாடுகளுடன் உள்ள இக்கோட்டை மறுசீரமைப்பு செய்யப்பட உள்ளது.

வரலாறு. 
கம்பீர்கட் கோட்டை ஜவகர் மாநிலத்தின் ஒரு பகுதியாக இருந்தது. ஜெயபா முக்னே ஜவஹர் ஒரே எஜமானராக ஆனபோது, இவர் கம்பீர்கட் கோட்டையை வார்லி தலைவருக்கு வழங்கினார். பின்னர் இது ஜவகர் மாநில அரசுக்குச் சொந்தமானது.

அணுகல் 
கம்பீர்கட் கோட்டைக்கு அருகிலுள்ள நகரம் கான்வெல் ஆகும். இது சில்வாசா மாவட்டத்திலிருந்து 20 கி. மீ. தொலைவில் உள்ளது. காசா தகானுவிலிருந்து 26 கி. மீ. தொலைவில் உள்ளது. கோட்டையின் அடிப்படை கிராமம் காசாவிலிருந்து 32 கி. மீ. தொலைவில் உள்ள பாட்டில்பாடா ஆகும். காசாவில் நல்ல உணவகங்கள் உள்ளன. பாட்டீல்படாவின் தெற்கே உள்ள குன்றிலிருந்து மலையேற்றப் பாதை தொடங்குகிறது. பாதை நடுத்தர மட்டத்தில் இருந்தாலும் பாதுகாப்பானது. மலையேறும் பாதையில் மரங்கள் இல்லை. கோட்டையின் நுழைவாயிலை அடையச் சுமார் 2.5 முதல் 3 மணி நேரம் ஆகும்.

பார்க்க வேண்டிய இடங்கள் 
கோட்டையில் நீர்த் தொட்டி, சிறிய கோயில் மற்றும் ஒரு கொத்தளமும் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும்.

மேலும் காண்க 

 மகாராட்டிராவில் உள்ள கோட்டைகளின் பட்டியல்
 இந்தியாவில் உள்ள கோட்டைகளின் பட்டியல்
 மராத்தி மக்கள்
 மராட்டிய வம்சங்கள் மற்றும் மாநிலங்களின் பட்டியல்
 மராட்டிய சுதந்திரப் போர்
 இந்தியாவின் இராணுவ வரலாறு
 மராட்டியப் பேரரசில் ஈடுபட்டவர்களின் பட்டியல்

மேற்கோள்கள்
கோரக்பூர் மக்களவைத் தொகுதி

கோரக்பூர் மக்களவைத் தொகுதி (Gorakhpur Lok Sabha constituency) என்பது இந்தியாவில் உத்தரப் பிரதேச மாநிலத்தில் உள்ள ஒரு மக்களவைத் தொகுதியாகும். இத்தொகுதியின் தற்போதைய மக்களவை உறுப்பினர் ரவி கிஷன் ஆவார். இவர் 2024 இந்தியப் பொதுத் தேர்தலில் பாஜக கட்சி வேட்பாளராகப் போட்டியிட்டு வெற்றி பெற்றுள்ளார்.

இந்தத் தொகுதி கோரக்நாத் மடத்தின் கோட்டையாகக் கருதப்படுகிறது. இதன் தலைமை துறவிகளில் மூன்று பேர் பல முறை மக்களவை உறுப்பினராகத் தேர்ந்தெடுக்கப்பட்டுள்ளனர்.

சட்டமன்றத் தொகுதிகள் 
கோரக்பூர் மக்களவைத் தொகுதியின் கீழ் ஐந்து சட்டமன்றத் தொகுதிகள் உள்ளன. இவை:

மக்களவை உறுப்பினர்கள் 

↑ 1970 & 2018 இடைத்தேர்தல்

தேர்தல் முடிவுகள்

2024

மேலும் காண்க 
 கோரக்பூர்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 கோரக்பூர் லோக்சபா தேர்தல் 2019 முடிவுகள்

உத்தரப் பிரதேச மக்களவைத் தொகுதிகள்
தியாகி (1982 திரைப்படம்)

தியாகி (Thyagi)  என்பது 1982 இல் வெளிவந்த இந்தியத் தமிழ் அதிரடித் திரைப்படமாகும்.  சி. வி. இராசேந்திரன் இயக்கிய இப்படத்தை ஜி. அனுமந்தராவ் தயாரித்தார். இதில் சிவாஜி கணேசன், சுஜாதா, மேஜர் சுந்தரராஜன், வி. எஸ். ராகவன் ஆகியோர் நடித்தனர். இப்படம் 1981 இல் வெளியான கன்னடப் படமான அந்த என்ற படத்தின் மறுஆக்கமாகும். இப்படம் 1982 செப்டம்பர் 3 அன்று வெளியானது.

கதை 
காவல்துறைத் தலைவரான கணேஷ் கொடிய குற்றங்கள் செய்யும் கும்பலுக்குளுக்கு எதிரான  ஆதாரங்களை சேகரித்து அவர்களை நீதிக்கு முன் கொண்டு வரும் நோக்கத்துடன் அவர்களின் கும்பலுக்குள் கனவர்லால் என்ற பெயரில் ஊடுருவுகிறார். கும்பலில் கன்வர்லாலாக இருக்கும் போது, அவரின் கர்ப்பிணி மனைவி சித்திரவதை செய்யபட்டுக் கொல்லப்படுதல், சகோதரி பாலியல் பலாத்காரம் செய்யப்பட்டு கொலை செய்யப்படுதல் ஆகியவற்றைக் காண வேண்டிய நிலைக்கு உள்ளாகிறார். தனது தாயின் மரண நிகழ்வையும் புறக்கணிக்க வேண்டிய கட்டாயத்துக்கு உள்ளாகிறார். தனது பணியை சிரத்தையுடன் மேற்கொள்ளும்  நோக்கத்தில் இதையெல்லாம் அவர் தாங்குகிறார்.  இறுதியில் அவர் கும்பலால் பிடிபட்டு கொடூரமாக சித்திரவதைக்கு உள்ளாக்கபடுகிறார். அவர் அனைத்தையும் சகித்துக்கொண்டு நீதிமன்றத்திற்கு அவர்களைக் கொண்டு வருகிறார். ஆனால் அவர்கள் நீதிக்கு புறம்பான வழிமுறைகளினால்  விடுவிக்கப்படுகின்றனர்.

தன் தியாகங்கள் எல்லாம் ஒன்றுமில்லாமல் போவனதைப் பார்த்து, தன் கட்டுப்பாட்டை இழந்து சம்பந்தப்பட்ட அனைவரையும் தன் கைகளால் கொன்று சட்டத்தின் முன் குற்றவாளியாக நிற்கிறார்.

நடிகர்கள் 

 ஐ. ஜி. கணேஷ்/கன்வர்லாலாக சிவாஜி கணேசன் 
 கமலாவாக சுஜாதா 
 ஸ்ரீபிரியா என ரஜனி
 கீதா
 மேஜர் சுந்தரராஜன்
 வி. எஸ். ராகவன்
 பைக்காக விஜயகுமார் 
 பிரதாப்பாக டைகர் பிரபாகர் 
 பண்டரிபாய்
 ஒய். ஜி. பார்த்தசாரதி
 ஒரு விரல் கிருஷ்ணா ராவ்

பாடல்கள் 
இப்படத்திற்கு  எம். எஸ். விஸ்வநாதன் இசையமைத்தார்.

சர்ச்சை 
தியாகி படத்திற்கு முதலில் தணிக்கைக் குழு சான்றிதழ் வழங்க  தணிக்கை வாரியம் மறுத்துவிட்டது. அசல் கன்னடப் படத்தில் நீக்கப்பட்ட காட்சிகளை படத்தின் தயாரிப்புக் குழுவினர் இந்தப் படத்தில் தக்க வைத்துக் கொண்டதாக தணிக்கை குழு உறுப்பினர்களில் ஒருவர் கூறினார்.

வரவேற்பு 
ராஜேந்திரன் இயக்கி சிவாஜி கணேசன் நடித்த சங்கிலியைப் போன்ற கதைக்களம் உள்ளதாக கல்கியின் திரைஞானி குறிப்பிட்டார்.  ஆனால் இயக்குநர் இந்தக் கதையைக் கையாள்வதில் வேறுபாடு காட்டியதையும், இரட்டை வேடங்களில் சிவாஜி கணேசனின் நடிப்பை பாராட்டினார். படத்தில் சிவாஜி கணேசனை சித்திரவதை செய்யும் கொடூரமானவர்களை விட தணிக்கை வாரியம் படத்தை தொந்தரவு செய்துள்ளது என்பது வெளிப்படையாக தெரிகிறது என்று கூறினார்.

மேற்கோள்கள்

வெளி இணைப்புகள் 
 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
சுஜாதா நடித்த திரைப்படங்கள்
சிறீபிரியா நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
விஜயகுமார் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
காசீப்பூர் மக்களவைத் தொகுதி

காசீப்பூர் மக்களவைத் தொகுதி (Ghazipur Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி காசீப்பூர் மாவட்டத்தின் ஒரு பகுதியை உள்ளடக்கியது.

சட்டமன்றத் தொகுதிகள் 
தற்போது, காசிப்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை

மக்களவை உறுப்பினர்கள்

தேர்தல் முடிவுகள்

2024 பொதுத் தேர்தல் 

 
 

Detailed Results at:
https://results.eci.gov.in/PcResultGenJune2024/ConstituencywiseS2475.htm

பொதுத் தேர்தல், 1971 

 சர்ஜூ பாண்டே (சிபிஐ) -135,703 வாக்குகள் 
 ஸ்ரீ நரேன் சிங் (NCO) 70210 
 ராம் சூரத் ராய் (34688)  
 சத்ய நரேன் (பகவத் திருநாள் 24293)

பொதுத் தேர்தல், 1962 

 வி. எஸ். கஹ்மாரி (ஐஎன்சி): 77,046 வாக்குகள்  
 ஹர் பிரசாத் (சிபிஐ) 40,183

மேலும் காண்க 

 காசீப்பூர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 காசீப்பூர் லோக்சபா தேர்தல் 2019 முடிவுகள்

உத்தரப் பிரதேச மக்களவைத் தொகுதிகள்
மாணிக்காடு

மாணிக்காடு (Manikgad ) என்பது இந்தியாவின் கெராகில்லா மாணிக்கட் பகுதியில் உள்ள ஒரு மலைக்கோட்டை மற்றும் கோயில் ஆகும். சுருள் மலைகளுக்கு இடையில் அமைந்துள்ள இந்தக் கோயில் பிரபலமான நடைப்பயண இடமாகும். மாவல் (புனே) முதல் கடலோரத் துறைமுகங்கள் வரையிலான வர்த்தகப் பாதையை மேற்பார்வையிடுவதற்காக மாணிக்கட் கட்டப்பட்டது. இந்தக் கோட்டை பன்வேலிலிருந்து 27 கி. மீ. தொலைவில் உள்ள வசிவாலி (ரசாயணி மிட்க்) அருகே அமைந்துள்ளது.

வரலாறு 
மாணிக்காடு கோட்டை சர்க்கேல் கனோஜி ஆங்க்ரே என்பவரால் கட்டப்பட்டது. க்னோசியிடம் 1718ஆம் ஆண்டில் பேஷவாக்கள் சரணடைந்தனர்.

விளக்கம் 
கோட்டையின் இடிபாடுகள் மட்டுமே தற்போது எஞ்சியுள்ளன. கோட்டையில் உள்ள ஒரு பெரிய பாறை-வெட்டு தொட்டி "தர்யா டேக்" என்று அழைக்கப்படுகிறது. ஒரு சிறிய சிவலிங்கமும் ஒரு சில சிறிய பாறை நீரூற்றுகளும் உள்ளன. கணேசு வாயில் மட்டுமே எஞ்சிய அமைப்பாகும். சுண்ணாம்பு கலப்பதற்காகப் பாறையில் ஒரு வட்ட அகழி வெட்டப்பட்டுள்ளது. அருகிலுள்ள பிற கோட்டைகளில் கர்னாலா, பிரபால்காட், சந்தேரி, மலாங் காட், இர்சல்கட், சோண்டாய், லோககாட், விசாபூர் மற்றும் சங்கி ஆகியவை அடங்கும்.

படங்கள்

மேற்கோள்கள் 

மகாராட்டிர கோட்டைகள்
மோதிராம் கோலி

மோதிராம் கோலி  (Motiram Koli) இந்தியாவைச் சேர்ந்த ஓர் அரசியல்வாதியாவார். மோதிராம் பூனம்ராம்சி கோலி என்ற இயற்பெயரால் அறியப்படுகிறார். ஒரு சமூக சேவகராகவும்  இந்திய தேசிய காங்கிரசு கட்சியின் உறுப்பினராகவும் இவர் அறியப்படுகிறார்.  இரியோடர் சட்டமன்றத் தொகுதியிலிருந்து தேர்ந்தெடுக்கப்பட்டு இராசத்தான்  சட்டமன்றத்தின் தற்போதைய உறுப்பினராக உள்ளார்  மோதிராம் கோலி 2023  இராசத்தான் சட்டப்பேரவைத் தேர்தலில் பாரதிய சனதா கட்சியைச் சேர்ந்த  ஜகாசி ராம் கோலியை 3,564 வாக்குகள் வித்தியாசத்தில் தோற்கடித்தார்.

அரசியல் வாழ்க்கை 

 2008, பிரதான், இரியோதர் பஞ்சாயத்து சமிதி
 2023, இராசத்தான் சட்டமன்ற தேர்தலில் போட்டியிட்டு 2023 ஆம் ஆண்டுக்கான இராசத்தான்  சட்டப்பேரவை உறுப்பினர்.

மேற்கோள்கள் 

1971 பிறப்புகள்
வாழும் நபர்கள்
இராசத்தான் சட்டமன்ற உறுப்பினர்கள்
இந்திய அரசியல்வாதிகள்
கலுராம் மேக்வால்

கலுராம் மேக்வால் (Kaluram Meghwal)  இந்தியாவைச் சேர்ந்த ஓர் அரசியல்வாதியாவார். 1970 ஆம் ஆண்டு பிப்ரவரி மாதம் முதல் தேதியன்று இவர் பிறந்தார்.  தற்போது இராசத்தான் சட்டமன்றத்தின் 15 ஆவது மற்றும் 16  ஆவது சட்டமன்ற உறுப்பினராக  தேகு தொகுதியில் போட்டியிட்டு வென்று  பணியாற்றுகிறார்.  இவர் பாரதிய சனதா கட்சியில் உறுப்பினராக உள்ளார் 

2018 முதல் 2023 வரை, இவர் முதல் முறையாக தேகு  சட்டமன்றத் தொகுதியில் இருந்து  சட்டமன்ற உறுப்பினராகத் தேர்ந்தெடுக்கப்பட்டார்.

2023 ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, தேகு சட்டமன்றத் தொகுதியில் இருந்து  சட்டமன்ற உறுப்பினராகத் மீண்டும் தேர்ந்தெடுக்கப்பட்டார், இந்திய தேசிய காங்கிரசு கட்சி  வேட்பாளரான சேத்ராஜை 22,294 வாக்குகள் வித்தியாசத்தில்  இவர் தோற்கடித்தார்.

மேற்கோள்கள் 

ராஜஸ்தான் நபர்கள்
1970 பிறப்புகள்
வாழும் நபர்கள்
இந்திய அரசியல்வாதிகள்
இராசத்தான் சட்டமன்ற உறுப்பினர்கள்
நீலு புலே

நீலு புலே (Nilu Phule; 4 ஏப்ரல் 1930 - 13 ஜூலை 2009) மராத்தித் திரைப்படத்துறை மற்றும் மராத்தி நாடகங்களில் நடித்ததற்காக அறியப்பட்ட ஓர் இந்திய நடிகர் ஆவார். நீலு புலே தனது திரைப்பட வாழ்க்கையில் சுமார் 250 மராத்தி மற்றும் இந்தித் திரைப்படங்களில் நடித்துள்ளார். இவர் திரைப்படங்களில் முக்கிய எதிர்மறை பாத்திரங்களிலேயே மிகவும் அதிகளவில் நடித்தார். மேலும் புனேவைச் சேர்ந்த விடுதலை இயக்க வீரரும் ஆவார்.

சமூக சேவகரான புலே இராட்டிரிய சேவா தளம் என்ற சமூக அமைப்புடன் தொடர்புடையவர். இவருக்கு இந்தியக் குடியரசுத் தலைவரிடமிருந்து 1991இல் சங்கீத நாடக அகாதமி விருது வழங்கப்பட்டது.

ஆரம்பகால வாழ்க்கை 
புலே 1930 ஆம் ஆண்டில் புனேவில் ஒரு இந்துக் குடும்பத்தில் நீலகண்ட கிருஷ்ணாஜி புலே என்ற பெயரில் பிறந்தார். 

புலே 17 வயதில் புனேவில் உள்ள ஆயுதப்படை மருத்துவக் கல்லூரியில் தோட்டக்காரராக பணியில் சேர்ந்தார். இப்பணியில் இவருக்கு மாதத்திற்கு 80 ரூபாய் சம்பளம் கிடைத்தது. அதில் 10 ரூபாயை தான் செயல்பட்ட இராட்டிரிய சேவா தளம் அமைப்புக்கு நன்கொடை அளித்தார். தோட்டக்கலை வாழ்க்கையைத் தொடர விரும்பினார். ஆனால் நிதி உதவி இல்லாததால், நாற்றுமேடை பணிகளைத் தொடங்க முடியவில்லை. இந்த நேரத்தில், தனது 20 வயதில், நீலு இரவீந்திரநாத் தாகூரின் எழுத்துக்களால் ஈர்க்கப்பட்டார். மேலும் உத்யான் என்ற நாடகத்தையும் எழுதினார். 1957 இந்தியப் பொதுத் தேர்தலின் போது எத்யா கபாலச்சே கம் நகி என்ற நாடகத்திற்கு இசையமைத்து நல்ல பெயரைப் பெற்றார்.

நடிப்பு வாழ்க்கை 
நீலு புலே மராத்தி நாட்டுப்புற நிகழ்ச்சிகளுடன் தனது நாடக வாழ்க்கையைத் தொடங்கினார். கதா அகலேச்சா கண்டியாச்சி என்பது இவரது முதல் தொழில்முறை நாடகம் ஆகும். இது 2000 க்கும் மேற்பட்ட நிகழ்ச்சிகளைக் கொண்டிருந்தது. இந்த வெற்றியை அடிப்படையாகக் கொண்டு 1968 ஆம் ஆண்டில் அனந்த் மானே தனது முதல் திரைப்படமான ஏக் காவ் பாரா பனகாடி படத்தில் நடிக்க இவருக்கு ஒரு வாய்ப்பை வழங்கினார்.

நீலு பெரும்பாலும் எதிர்மறை பாத்திரங்களிலேயே நடித்தார். சாம்னா என்ற திரைப்படத்தில் ஜமீன்தார் மற்றும் சர்க்கரை தொழிலதிபரான இந்துராவ் தோண்டே பாட்டீல் என்ற வேடத்திலும், மகேஷ் பட்டின் சாரன்ஷ் படத்தில் அதிகார வெறி கொண்ட அரசியல்வாதியாகவும் மற்றும் ஜாபர் படேலின் சின்ஹாசன் படத்தில் அரசியல் பத்திரிகையாளராகவும் இவரது குறிப்பிடத்தக்க திரைப்பட வேடங்களில் அடங்கும்.

1983 ஆம் ஆண்டு வெளியான இந்தித் திரைப்படமான கூலி படத்தில் 'நாது மாமா' என்ற கதாபாத்திரத்தில் இவர் அமிதாப் பச்சனுடன் பணியாற்றினார்.

மே 2013 இல், அமெரிக்க வணிக இதழான போர்ப்ஸின் இந்திய பதிப்பான போர்ப்ஸ் இந்தியா, இந்தியத் திரைப்படத்தின் 25 சிறந்த நடிகர்களின் பட்டியலில் சாம்னா படத்தில் இந்துராவ் தோண்டே பாட்டீலாக புலே நடித்த நடிப்பும் அடங்கியிருந்து.

இறப்பு 
நீலு புலே 13 ஜூலை 2009 அன்று, தனது 79 வயதில், உணவுக்குழாய் புற்றுநோயால் இறந்தார். இவரது மனைவி இரஜனி புலே 2011 இல் இறந்தார். இவர்களுக்கு கார்க்கி புலே தட்டே என்ற ஒரு மகள் உள்ளார்.

மேற்கோள்கள்

வெளி இணைப்புகள் 
 
 Phule's interview with DD Sahyadri

சங்கீத நாடக அகாதமி விருது பெற்றவர்கள்
2009 இறப்புகள்
1930கள் பிறப்புகள்
பத்தாங் லுப்பார் மக்களவைத் தொகுதி

பத்தாங் லுப்பார் மக்களவைத் தொகுதி (மலாய்: Kawasan Persekutuan Batang Lupar; ஆங்கிலம்: Batang Lupar Federal Constituency; சீனம்: 巴当卢帕尔联邦选区) என்பது மலேசியா, சரவாக், சமரகான் பிரிவு; பெத்தோங் பிரிவு; செரி அமான் பிரிவு ஆகிய 3 பிரிவுகளில்; சிமுஞ்சான் மாவட்டம்; பூசா மாவட்டம்; காபோங் மாவட்டம்; செரி அமான் மாவட்டம் ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (P201) ஆகும்.

பத்தாங் லுப்பார் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து பத்தாங் லுப்பார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செரி அமான் பிரிவு

செரி அமான் பிரிவு (Sri Aman Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். முன்பு செரி அமான் பிரிவு; சரவாக்கின் இரண்டாம் பிரிவின் (Second Division) ஒரு பகுதியாக இருந்தது. இது முன்பு சிமாங்காங் மாவட்டம் (Simanggang District) என்று அழைக்கப்பட்டது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (Division) முறை இன்றும் நீடிக்கிறது. முன்பு ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.

பத்தாங் ஆய் தேசிய பூங்கா

செரி அமான் பிரிவின் மொத்த பரப்பளவு 5,466.7 சதுர கி.மீ. 2020-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 111,400. இன ரீதியாக, மக்கள்தொகை பெரும்பாலும் இபான், சீனர், மலாய்க்காரர் மற்றும் மெலனாவ் மக்களாகும். இவர்களில் சீனர் மக்கள் தான் பெரும்பான்மையில் உள்ளனர்.

செரி அமான் பிரிவில் பத்தாங் ஆய் தேசியப் பூங்கா (Batang Ai National Park) உள்ளது; மாலுடாம் தேசியப் பூங்கா (Maludam National Park) ஆகிய புகழ் வாய்ந்த தேசிய பூங்காக்கள் சுற்றுலா ஈர்ப்புகளாக  உள்ளன.

பத்தாங் லுப்பார் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 வான் சுனைடி துங்கு ஜாபார் 
 சரவாக் தயாக் மக்கள் கட்சி 
 மலேசிய அரசியலமைப்பு 153-ஆவது பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
சரவாக் தயாக் மக்கள் கட்சி

சரவாக் தயாக் மக்கள் கட்சி (ஆங்கிலம்: Sarawak Dayak People's Party; மலாய்: Parti Bansa Dayak Sarawak) (PBDS) என்பது மலேசியா, சரவாக் மாநிலத்தில் இயங்கிய ஓர் அரசியல் கட்சியாகும். இந்தக் கட்சி சரவாக் தயாக்கு பூர்வீக மக்களைச் சார்ந்த ஓர் அரசியல் கட்சியாக உருவாக்கப்பட்டது. 

1983-இல், டான்ஸ்ரீ டத்தோ அமர் லியோ மோகி அனாக் ஐரோக் (Datuk Amar Leo Moggie Irok) என்பவரால் உருவாக்கப்பட்ட இந்தக் கட்சி, சரவாக் தேசிய கட்சியில் இருந்து (SNAP) பிரிந்து சென்ற கட்சியாகும். இந்தக் கட்சி1987 சரவாக் மாநிலத் தேர்தலில் 15 இடங்களை வென்றது. அதன் பங்காளிக் கட்சியான சரவாக் மலேசிய மக்கள் சங்கம் (PERMAS) 5 இடங்களை மட்டுமே வென்றது.

பொது

தலைமைத்துவ நெருக்கடியின் காரணமாக, முதலில் 2003-ஆம் ஆண்டிலும் இரண்டாவதாக 2004-ஆம் ஆண்டிலும் சரவாக் தயாக் மக்கள் கட்சி இரண்டு முறை கலைக்கப்பட்டது. 

சரவாக் தயாக் மக்கள் கட்சியின் கலைப்பு, மேலும் இரண்டு புதிய கட்சிகளை உருவாக்க வழிவகுத்தது; ஒன்று சரவாக் மக்கள் கட்சி (PRS). சரவாக் மக்கள் கட்சி 2004-இல் பாரிசான் நேசனல் கூட்டணியுடன் சேர்வதற்கு அனுமதிக்கப்பட்டது. மற்றொரு கட்சியான மலேசிய தயாக் காங்கிரசு கட்சி (Malaysian Dayak Congress) (MDC) சங்கங்களின் பதிவாளரிடம்(RoS) பதிவு செய்யத் தவறிவிட்டது.

மேலும் காண்க

 தயாக்கு மக்கள்
 மலேசிய அரசியல் கட்சிகள்

மேற்கோள்கள்

வெளி இணைப்புகள்
 The Dayak dilemma (Part 1) 
 The Dayak dilemma (Part 2) 
 The Dayak dilemma (Part 3) 
 The Dayak dilemma (Part 4) 

மலேசிய அரசியல் கட்சிகள்
சரவாக்கில் அரசியல்
உத்கீர் கோட்டை

உத்கீர் கோட்டை (Udgir Fort) என்பது இந்தியாவின் மகாராட்டிராவின் லாத்தூர் மாவட்டத்தில் உள்ள உத்கீர் நகரில் உள்ள ஒரு கோட்டை ஆகும். இக்கோட்டை பகமானிக்கு முந்தைய காலத்தில் கட்டப்பட்டது. சதாசிவ்ராவ் பாவ் தலைமையிலான மராத்தியர்கள் நிஜாமைத் தோற்கடித்த 1760ஆம் ஆண்டின் வரலாற்றுச் சிறப்புமிக்க உத்கீர் போரின் மூலம் இது பிரபலமானது. இதன் பிறகு உத்கீர் ஒப்பந்தம் கையெழுத்தானது. இந்தக் கோட்டைக்கு இந்து துறவி உதயகிரி ரிஷி நினைவாகப் பெயர் சூட்டப்பட்டுள்ளது.

சுற்றியுள்ள மலைகள் முழுவதும் சிதறிக்கிடக்கும் வகையில், அசாதாரணமான வெள்ளை களிமண்ணால் கட்டப்பட்ட பல பழைய தரைப்படை கண்காணிப்பு இடங்கள் மற்றும் ஓய்வு இல்லங்கள் உள்ளன. இருப்பினும், அனைத்தும் நீண்ட காலமாகப் பழுதடைந்துவிட்டன. உத்கீர் கோட்டையில் பால்கி மற்றும் பீதர் கோட்டைகளுடன் இணைக்கும் ஆழமான சுரங்கப்பாதையும் இருக்கலாம்.

இந்தக் கோட்டை 40 அடி ஆழம் (12 மீ) உள்ள அகழியால் சூழப்பட்டுள்ளது. மேலும் பல அரண்மனைகளும் இங்குக் காணப்படுகின்றது. தரை மட்டத்திற்குக் கீழே 60 அடி (18 மீ) ஆழத்தில் உதய்கீர் மகாராஜின் சமாதியும் உள்ளது. பல நூற்றாண்டுகளாக உள்ளூர் முஸ்லீம் ஆட்சியாளர்களால் அறிவு மற்றும் கலாச்சாரத்தை மேம்படுத்தியதற்குச் சான்றளிக்கும் அரபு மற்றும் பாரசீக மொழியில் எழுதப்பட்ட சில அரிய கல்வெட்டுகள் இதில் உள்ளன.

நிஜாம் மீதுள்ள அழுத்தத்தைத் தக்கவைத்துக்கொள்ளும் வகையில் இந்தக் கோட்டை மராத்தியர்களின் தரைப்படைத் தளமாகச் செயல்பட்டது. இந்தக் கோட்டை 1818 வரை மராத்தியர்களின் கட்டுப்பாட்டில் இருந்தது, பின்னர் இது ஆங்கிலேயர்களிடமிருந்து நிஜாமிடம் மாறியது.

2022ஆம் ஆண்டில், கோட்டையின் வளாகத்தைத் தன்னார்வலர்களால் சுத்தம் செய்யும் போது, 5 பீரங்கிகள் மற்றும் பயன்படுத்தப்படாத ஏராளமான பீரங்கி குண்டுகள் கண்டுபிடிக்கப்பட்டன. இவை 14 அல்லது 15ஆம் நூற்றாண்டைச் சேர்ந்தவை என்று மதிப்பிடப்பட்டுள்ளது.

மேற்கோள்கள்

வெளி இணைப்புகள் 
 உத்கிர் கோட்டை
 எங்கள் உத்கிரிற்கு வரவேற்கிறோம்
மகாராட்டிர கோட்டைகள்
Coordinates on Wikidata
கவனை கோட்டை

கவனைக் கோட்டை (Kavnai fort) என்பது இந்திய மாநிலமான மகாராட்டிராவின் நாசிக் மாவட்டத்தின் இகத்புரி வட்டத்தில் உள்ள கவனைக் கிராமத்திற்கு வடக்கே ஒரு குன்றில் அமைந்துள்ளது. பிரதான வாயில் மற்றும் ஒரு சிறிய குளம் மட்டுமே மீதமுள்ள கட்டமைப்புகள் ஆகும்.

புவியியல் 
கவனைக் கிராமம் இகத்புரி சாலை வழியாக இணைக்கப்பட்டுள்ளது. இகத்புரியிலிருந்து 18 கிலோமீட்டர் தொலைவில் இக்கோட்டை அமைந்துள்ளது. கபிலதீர்த் கவனைக் கிராமத்திற்கு அருகில் அமைந்துள்ளது. 

கோட்டையினை அடைய கவனைப் பகுதியிலிருந்து தொடங்கும் ஒரு மலைத்தொடரின் பாதை வழியே செல்லவேண்டும். கடைசி மலை ஏற்றம் செங்குத்தாக உள்ளது. மோசமான பாறைகளில் வெட்டப்பட்ட படிகள் ஏணி போன்று அமைந்துள்ளது.

வரலாறு 
இந்தக் கோட்டை முகலாயர்களால் கட்டப்பட்டது. உத்கீர் போருக்குப் பிறகு (1760) ஒப்பந்தத்தின் விதிமுறைகளின் கீழ் இது நிஜாமால் பேஷ்வாக்களுக்கு வழங்கப்பட்டது. இந்தக் கோட்டையும், திரிங்கல்வாடி மற்றும் பதினைந்து பிற கோட்டைகளும் படைத்தலைவர் பிரிக்சு தலைமையில் பிரித்தானியத் தரைப்படையால் கைப்பற்றப்பட்டன.

படங்கள்

மேற்கோள்கள் 

மகாராட்டிர கோட்டைகள்
சுர்ஜித் கோபிநாத்

சுர்ஜித் கோபிநாத் (Surjithu Gopinadh) என்பவர் ஒரு மலையாளத் திரைப்பட நடிகர் ஆவார்.  2008ஆம் ஆண்டு ரூபேஷ் பால் இயக்கி சுரேஷ் கோபி கதாநாயகனாக நடித்த மை மதர்சு லேப்டாப்  படத்தில் நடித்துள்ளார். சார்லி படத்தில் இவரின் ஆடு அப்புடி கதாபாத்திரம் அதிகம் கவனிக்கப்பட்டது. பாண்டிச்சேரி பல்கலைக்கழகத்தின் நாடகப் பள்ளியில் நாடகப் படிப்பை முடித்த இவர் நாடகங்களை இயக்கி நடிக்கத்தொடங்கினார். இதுவரை கோபிநாத் சுமார் முப்பது படங்களில் நடித்துள்ளார்.

மேற்கோள்கள் 

மலையாளத் திரைப்பட நடிகர்கள்
1964 பிறப்புகள்
புஞ்சாக் போர்னியோ மக்களவைத் தொகுதி

புஞ்சாக் போர்னியோ மக்களவைத் தொகுதி (மலாய்: Kawasan Persekutuan Puncak Borneo; ஆங்கிலம்: Puncak Borneo Federal Constituency; சீனம்: 婆罗洲高原国会议席) என்பது மலேசியா, சரவாக், கூச்சிங் பிரிவு; செரியான் பிரிவு ஆகிய 2 பிரிவுகளில்; கூச்சிங் மாவட்டம்; தெபெடு மாவட்டம்; சிபுரான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (P198) ஆகும்.

புஞ்சாக் போர்னியோ மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2018-ஆம் ஆண்டில் இருந்து புஞ்சாக் போர்னியோ மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

செரியான் பிரிவு

செரியான் பிரிவு (Serian Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (Division) முறை இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும்.

செரியான் நகரம்

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் செரியான் பிரிவு அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள். செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. 

காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம். அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவு என அறியப்படுகிறது.

புஞ்சாக் போர்னியோ மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 சிபுரான் மாவட்டம் 
 மலேசியப் பொதுத் தேர்தல், 2018 
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
ஆண்டிச்சிப்பாறை

ஆண்டிச்சிப்பாறை என்பது தென்னிந்தியாவில் தமிழ்நாட்டில் திருநெல்வேலி மாவட்டத்தில் அமைந்துள்ள ஒரு தொல்லியல் முக்கியத்துவம் வாய்ந்த தளமாகும். இது திருநெல்வேலி மாவட்டம் சீவலப்பேரியிலிருந்து இரண்டு மைல் தொலைவிலுள்ள பதினாலாம்பேரி கிராமத்திற்கு அருகில் அமைந்துள்ளது. இங்குள்ள பாறையில் அமைந்துள்ள குடைவரைக்கோவில் ஆண்டிச்சிப்பாறை குடைவரைக்கோயில் எனப்படுகிறது. இது கங்கைகொண்டானுக்கு அருகில் இருப்பதால் கங்கைகொண்டான் குடைவரைக்கோவில் என்றும் அழைக்கப்படுகிறது.

மேற்கோள்கள்

திருநெல்வேலி மாவட்டம்
தொல்லியற்களங்கள்